Source: http://live.prosport.ro/alte-sporturi/baschet/u-bt-cluj-a-debutat-cu-victorie-in-noul-sezon-al-lnb-ultim-sfert-transant-facut-de-echipa-lui-silvasan-in-fata-lui-bcmu-fc-arges-pitesti-17546456
Timestamp: 2018-12-19 04:08:16+00:00

Document:
U-BT Cluj a debutat cu victorie în noul sezon al LNB: ultim sfert tranşant făcut de echipa lui Silvăşan în faţa lui BCMU FC Argeş Piteşti | @ProSport
Home » Alte Sporturi » Baschet U-BT Cluj a debutat cu victorie în noul sezon al LNB: ultim sfert tranşant făcut de echipa lui Silvăşan în faţa lui...
U-BT Cluj a debutat cu victorie în noul sezon al LNB: ultim sfert tranşant făcut de echipa lui Silvăşan în faţa lui BCMU FC Argeş Piteşti
6 oct 2018 1387 afişări Comentează şi tu Baschet
Un cadru spectaculos dintr-o partidă a lui U-BT Cluj. Foto: U-BT Cluj-Napoca via Facebook
UPDATE: Prima etapă a Ligii Naţionale de Baschet a continuat, sâmbătă, cu patru partide, încheiate toate cu victorii ale echipelor gazdă. ProSport a transmis, LIVE, de la ora 19:00, singurul meci al zilei din Grupa A - prima valorică, dintre deţinătoarea Cupei României, U-BT Cluj şi BCMU FC Argeş Piteşti.
U-BT Cluj-Napoca a debutat cu victorie în noul sezon al Ligii Naţionale de Baschet, revenind după ce a fost condusă la capătul primelor trei sferturi cu un parţial autoritar, 21-14, pentru a se impune în faţa lui BCMU FC Argeş Piteşti. Câştigătoarea Supercupei României la baschet masculin s-a desprins la 11 puncte după primul sfert, însă cele 20 de minute de mijloc au aparţinut echipei-oaspete. Americanul Kyndall Dykes (30 ani) a fost principalul realizator al echipei clujene, cu 30 puncte, 5 pase decisive şi 3 recuperări.
Vlad Moldoveanu şi Tony Bernard Easley Jr au contribuit şi ei cu câte 15 puncte pentru echipa lui Mihai Silvăşan, în timp ce pentru Piteşti cele mai multe puncte au fost înscrise de Mladen Jeremic (16 puncte).
Rezultatele înregistrate sâmbătă în LNMB:
CS Municipal Târgu Mureş - CSM Phoenix CSU Galaţi 93-88 (26-17, 23-20, 24-33, 20-18), în Grupa C
CSO Voluntari - ABC Athletic Constanţa 95-68 (25-24, 29-16, 23-16, 18-12), în Grupa B
ACS Târgu-Jiu - CSM VSKC Miercurea Ciuc 74-51 (9-16, 26-20, 16-4, 23-11), în Grupa C
U-BT Cluj - BCMU FC Argeş Piteşti 80-76 (24-13, 16-24, 19-25, 21-14), în Grupa A
CS Municipal Târgu Mureş - CSM Phoenix CSU Galaţi Un sfert trei cu 33 de puncte înscrise şi superioritatea la procentajul de reuşită de la 3 puncte (55% faţă de 34%) nu le-au fost suficiente gălăţenilor pentru a pune în pericol victoria gazdelor de la Târgu Mureş. Având trei jucători aproape integralişti, pe coordonatorul de joc muntenegrean Goran Martinic (39:32), pe căpitanul Szabolcs Santa (38:42) şi pe lituanianul Ernests Kalve (38:03), jucători care, cumulat, au înscris 67 dintre punctele lui CS Municipal Târgu Mureş, echipa lui Şteţca a evoluat constant din punct de vedere ofensiv. Martinic a fost principalul marcator al echipei gazdă, cu 26 de puncte, în timp ce Santa a intrat în double-double cu 17 puncte şi 15 recuperări. Pentru Galeţi, trei jucători au însccris peste 20 de puncte.
ACS Târgu-Jiu - CSM VSKC Miercurea Ciuc Doar şase jucători au înscris pentru Târgu-Jiu, însă evoluţia pivotului american de 24 de ani şi 2,11 m, Kevin Patrick Allen, a fost remarcabilă: 21 puncte, 18 recuperări (16 defensive).
Singurul meci din Grupa valorică B, CSO Voluntari - ABC Athletic Constanţa, a fost dominat de la cap la coadă de baschetbaliştii din Voluntari. Cu 47 de puncte aduse de jucătorii aflaţi pe bancă la startul partidei, gazdele au câştigat fiecare sfert. Americanul Ernest Franklin Zeigler III a fost principalul marcator al echipei învingătoare, cu 24 puncte.
SŢIREA INIŢIALĂ: Deţinătoarea Cupei României, U-BT Cluj, a jucat deja două partide oficiale. A debutat cu victorie, câştigând Supercupa, în faţa rivalei CSM CSU Oradea, scor 83-76, apoi a pierdut, miercuri, meciul-tur din turul doi preliminar pentru FIBA Europe Cup, în Israel, contra echipei Ironi Ness Ziona (78-91). Pentru echipa lui Mihai Silvăşan, aceasta va fi, însă, prima partidă pe teren propriu, în fieful din Cluj.
De partea cealaltă, "vulturii" de la Piteşti au parte de un start de sezon de foc, cu două deplasări grele, mai întâi la Cluj, apoi la Sibiu. Antrenorul Florin Nini are la dispoziţie un semifinalist al sezonului precedent din FIBA Europe Cup - Tony Bishop, un jucător cu dublă cetăţenie, americană şi panameză, adus în această vară de la Bakken Bears, campioana Danemarcei.
Partidele programate sâmbătă, 6 octombrie, în prima etapă din Liga Naţională de baschet masculin:
ora 18:00 - CS Municipal Târgu Mureş - CSM Phoenix CSU Galaţi - Grupa C
ora 18:00 - CSO Voluntari - ABC Athletic Constanţa - Grupa B
ora 18:30 - ACS Târgu-Jiu - CSM VSKC Miercurea Ciuc - Grupa C
ora 19:00 - U-BT Cluj - BCMU FC Argeş Piteşti - Grupa A
Duelul din Grupa B, dintre Voluntari şi Athletic Constanţa, este unul interesant, pentru că pe teren vor fi adversari doi fraţi gemeni - Cristian şi Daniel-Ştefan Mâinea - scrie totalbaschet.ro. Cei doi au 20 de ani, însă sunt extrem de diferiţi: Cristian măsoară 1,80 m, în timp ce Daniel are 1,97 m!
Poli Iaşi - Viitorul 1-2. Cinci din cinci pentru puştii lui Hagi, cu echipa lui Stoican! Ianis a reuşit dubla, Cristea a ... CITEŞTE PE PROSPORT.RO
Tag-uri: baschet,	u-bt cluj bcmu fc arges pitesti,	live,
(P) Khabib vs. McGregor, lupta anului în UFC. McGregor revine în cuşcă după 2 ani!
Gabi Balint nu iartă: "L-aş amenda pe Ianis!". Motivul pentru care Gică Hagi ar trebui ...

References: CSM 
 CSM 
 CSM 
 CSM 
 CSM 
 CSM 
 CSM